रोहित के जल्दी आउट होने के बाद भी धवन तेजी से रन बनाते रहे। इस दौरान धवन को कोहली का अच्छा साथ मिला और दोनों ने श्रीलंकाई गेंदबाजों के खिलाफ हल्ला बोल दिया। धवन ने मलिंगा की गेंदों पर जमकर प्रहार किया और गेंदों को लगातार सीमारेखा के बाहर भेजा। धवन ने पहले अपना अर्धशतक पूरा किया और अर्धशतक लगाने के बाद वो और तेजी से खेलने लगे। धवन के सामने श्रीलंका का कोई भी गेंदबाद अपना असर नहीं छोड़ पा रहा था और धवन हक गेंदबाज के खिलाफ प्रहार कर रहे थे।